
	Comisia pentru buget, finanţe şi bănci

	
	Bucureşti,        

Nr. 22/512/21.12.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative  pentru modificarea Legii nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 637 din  16 noiembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/512/21.12.2011


RAPORT 
asupra propunerii legislative  pentru modificarea 
Legii nr.571/2003 privind Codul fiscal
Cu adresa nr. Plx 637 din 16 noiembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Legii nr.571/2003 privind Codul fiscal.
Prezenta propunere legislativă are ca obiect de reglementare 
· exceptarea şi a „vinurilor liniştite realizate de micii producători care obţin în medie mai puţin de 1000 hl de vin pe an” de la plata accizelor;

· majorarea cantităţii de ţuică şi rachiu de fructe destinate consumului propriu al gospodăriilor individuale pentru care se plăteşte o acciză redusă, respectiv o cotă de 50% din cota standard a accizei pentru alcoolul etilic.

La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi şi Comisiei pentru politică economică, reformă şi privatizare.
Propunera legislativă a fost respinsă de Senat în şedinţa din 9 noiembrie 2011.
Propunera legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunera legislativă face parte din categoria legilor ordinare.
La lucrările comisiei şi-au înregistrat prezenţa un număr de 21 deputaţi, din totalul de 33 de membri ai comisiei.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii, în şedinţa din data de 20.12.2011, comisia propune Plenului Camerei Deputaţilor respingerea propunerii legislative pentru modificarea Legii nr.571/2003 privind Codul fiscal deoarece prin soluţiile legislative propuse se aduce atingere transpunerii şi implementării corecte a Directivei 2008/118/CE privind regimul general al accizelor şi Directivei 92/83/CEE privind armonizarea structurilor accizelor la alcool şi băuturi alcoolice, la nivel naţional, dar şi prevederilor Tratatului de aderare a României la Uniunea Europeană. Astfel, există riscul declanşării împotriva României, de către Comisia Europeană, a unei proceduri de infrigement.
	PREŞEDINTE,

Maria Eugenia Barna

	SECRETAR,

Nicolae Bud


Întocmit,

Consilier parlamentar Ene Giorgiana

